
	ACTA 


	Expedient núm.: 
	Òrgan col·legiat: 

	JGL/2020/38 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	19 d’octubre de 2020 

	Durada 
	des de les 19.00 fins a les 22.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	No

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


 
 
Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/37 de la Junta de Govern Local de la sessió duta a terme el dia 5 d'octubre de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 1353/2019. Proposta resolució – obertura d'un taller de reparació de vehicles amb operacions de pintura (exp. AA 683) 

	Favorable
	Tipus de votació: unanimitat

	Vista la sol·licitud de llicència municipal d’obertura per a un taller de reparació de vehicles amb operacions de pintura;
Considerant el que disposa  la Llei 20/2009, de 4 de desembre, de prevenció i control ambiental de les activitats (Annex III, epígraf 12.19.a) i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe emès pels Serveis Tècnics Municipals, de 30 de setembre de 2019;
Vist que s’ha exposat per un termini de vint dies al Butlletí Oficial de la Província de Lleida, al diari Ara i al taulell d’anuncis d’aquest Ajuntament i no s’ha presentat cap al·legació;
Vist que la Comissió Territorial d’Urbanisme de la Catalunya Central, el dia 2 d’octubre de 2020, informà favorablement la sol·licitud d’autorització provisional per a l’activitat de taller de manteniment i reparació de vehicles a motor amb operacions de pintura a l’avinguda de Sant Jordi, 2, baixos;
A proposta del regidor delegat de Medi ambient,  
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir provisionalment la llicència ambiental per a un taller de reparació de vehicles de motor amb operacions de pintura i/o tractaments de superfície (annex II, epígraf 12.19.a) (exp. AA 683) i condicionada al compliment de l’article 54.3 del Text refós de la Llei d’urbanisme. L’autorització d’usos i obres provisionals resta supeditada a:
· La constitució de les garanties necessàries per a assegurar la reposició de la situació alterada al seu estat originari.
· La condició resolutòria que els compromisos acceptats pels interessats siguin també acceptats expressament pels nous propietaris i pels nous gestors o explotadors dels usos i les obres en virtut de contracte d’arrendament o qualsevol altre negoci jurídic que els succeeixin.
B. Legitimar el titular per a l’execució de les obres i/o instal·lacions relatives a l’obertura, ampliació, modificació o reforma de l’establiment o realització de l’activitat  a què es refereix.
C. Una vegada executades les obres i/o instal·lacions, requerir al titular de la llicència que ho comuniqui per escrit a l’Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s’han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d’alta fiscalment per exercir l’activitat.
D. Notificar aquests acords a la persona sol·licitant de la llicència i a aquelles que hagin comparegut en l’expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent.


	Expedient 1477/2020. Proposta resolució – obertura d'un establiment dedicat a carnisseria i venda al detall d’aliments sense cap elaboració o processament

	Favorable
	Tipus de votació: unanimitat

	Vista la sol·licitud de llicència municipal d’obertura per a un establiment dedicat a carnisseria i venda al detall d’aliments sense cap elaboració o processament;
Considerant el que disposa  la Llei 16/2015 de simplificació de l’activitat administrativa de l’Administració de la Generalitat i dels governs locals de Catalunya i d’impuls de l’activitat econòmica i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l'informe emès pels Serveis Tècnics Municipals de data 5 d’octubre de 2020;
A proposta del regidor de Medi ambient,  
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir la llicència municipal d’obertura per a un establiment dedicat a carnisseria i venda al detall d’aliments sense cap elaboració o processament (annex II, codi 472) (axp. AA 700). Condicionada a què s’aporti/justifiqui els punts següents:
· El serveis higiènics no han d’obrir directament a zones de manipulació.
· Indicar la zona d’espai per a vestidor, instal·lació per guardar la roba i el calçat que estigui tancada i que eviti la contaminació.
· No s’acredita l’existència d’ACS.
· A la dependència de venda cal indicar ubicació de rentamans d’accionament no manual, provist d’aigua potable freda i calenta i assecat higiènic de les mans. Mostrador, vitrina i elements frigorífics amb termòmetre. Mostradors protegits per productes que no necessitin tractament de fred. Recipients pels productes alimentaris rebutjats pel consum humà. Instal·lacions frigorífiques per a la conservació en refrigeració o congelació. amb aparells per a la lectura i comprovació de les temperatures.
· A l’obrador cal que la temperatura dels locals garanteixi una producció higiènica. Si fos necessari, estaran provistos d’aire condicionat. Rentamans d’accionament no manual, provist d’aigua potable freda i calenta i assecat higiènic de les mans. Espai per productes i estris de neteja: dispositiu o armari tancat i identificat per a l’emmagatzematge de detergents,  desinfectants i substàncies similars i el material de neteja i desinfecció. S'evitarà taulell de fusta a la zona de manipulació d’aliments. Espai per productes i estris de neteja: dispositiu o armari tancat i identificat per a l’emmagatzematge de detergents, desinfectants i substàncies similars i el material de neteja i desinfecció
· Aportar la Declaració responsable de salut alimentària.
· Aportar en format electrònic i signat digitalment per tècnic competent certificat tècnic acreditatiu que l'activitat i les seves instal·lacions s’ajusten al projecte tècnic i compleixen tota la normativa exigible en matèria de prevenció de incendis, medi ambient, accessibilitat i resta de requisits legalment exigibles.
· Aportar justificació de la legalització de la instal·lació elèctrica. (existent i/o nova instal·lació)
· Aportar justificació de la inscripció de la instal·lació contra incendis RIPCI.
B. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat  a què es refereix.
C. Una vegada executades les obres i/o instal·lacions, requerir al titular de la llicència que ho comuniqui per escrit a l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
D. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent.


	Expedient 1359/2020. Llicència d'obertura d'un taller de reparació de vehicles a motor amb operacions de planxa i pintura

	Favorable
	Tipus de votació: unanimitat

	A la vista la sol·licitud. Examinada la documentació que l’acompanya en relació amb la concessió de llicència ambiental per un taller de reparació de vehicles a motor amb operacions de planxa i pintura, activitat que tot seguit es detalla i que està inclosa en l'Annex II de la Llei 20/2009, de 4 de desembre, de prevenció i control ambiental de les activitats:
Tipus d'activitat
Classificada/amb incidència ambiental
Descripció de l'activitat
Taller de reparació de vehicles a motor amb operacions de planxa i pintura
Que es durà a terme en el següent emplaçament:
Referència Cadastral
9300708CG7499N0002AD
I d'acord amb el projecte tècnic següent:
Autor del projecte
Enginyeria CB2G
Societat d’Enginyeria Castella Grané SLP 
NIF
B25813635 
Enginyer industrial 
Joan Castella Gener
Col·legi oficial
COEIC
Nombre
14351
Data
24 d’agost de 2020
Vist l'Informe de Secretaria sobre el procediment a seguir,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Remetre a l'Òrgan Tècnic Ambiental del Consell Comarcal del Solsonès la còpia de la sol·licitud i de la documentació aportada per l'interessat, a fi que emeti informe pronunciant-se sobre la conformitat de la documentació presentada.
Segon. Si la documentació aportada és correcta, l'Òrgan Tècnic Ambiental haurà d'emetre informe pronunciant-se sobre la suficiència i idoneïtat del projecte bàsic amb estudi ambiental i l'altra documentació aportada.
Tercer. Una vegada verificada la suficiència i la idoneïtat de l'estudi ambiental i de la documentació aportada, es procedirà a sotmetre la sol·licitud i la documentació que l'acompanya a informació pública, per un període de trenta dies, mitjançant anunci en el Butlletí Oficial de la Província de Lleida i en el tauler d'anuncis de l'Ajuntament perquè, els qui es considerin afectats d'alguna manera, puguin fer les observacions que estimin pertinents.
L'expedient estarà a la disposició dels interessats a la seu electrònica d'aquest Ajuntament [http://solsona.eadministracio.cat].
Quart. Procedir a la notificació personal als veïns immediats al lloc d'emplaçament de l'activitat per a la qual se sol·licita llicència a fi que, en termini de deu dies, puguin realitzar les al·legacions que estimin pertinents.
Cinquè. Sol·licitar tots els informes preceptius per la normativa sectorial ambiental i de prevenció d'incendis forestals.


	Expedient AA 448. Ampliació horari d’un bar

	Desfavorable
	Tipus de votació: unanimitat

	Vista la sol·licitud d’autorització per ampliar l'horari d'obertura del bar per poder obrir a les 05.00 hores, per donar servei a un grup de treballadors que comencen a treballar a les 06.00 hores;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda comunicar al sol·licitant que els fets exposats no són justificants per concedir el que sol·licita.


ACTIVITATS INNÒCUES
	Expedient 1624/2020. Règim de comunicació – punt d’informació i venda de tiquets per a vols amb globus aerostàtic, C/ Castell, 6, baixos

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 14/2020
Activitat: Punt d’informació i venda de tiquets per a vols amb globus aerostàtic
Registre d’entrada: 2020-E-RC-2115, de 9 d’octubre
Resolució: 9 d’octubre de 2020.


	Expedient 1626/2020. Règim de comunicació – comerç al detall d’alimentació envasada

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6, titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011, i que es detalla a continuació:
Expedient: AI 18/2020
Activitat: comerç al detall d’alimentació envasada
Registre d’entrada: 2020-E-RC-2116 de 9 d’octubre
Resolució: 9 d’octubre de 2020.


AFERS SOCIALS
	Expedient 1625/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 de maig de 2020.
Vist l'informe emès per l'assistent social de l'Ajuntament, exp. 2018/00025 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'octubre, un ajut de tres-cents cinquanta euros (350,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1648/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 de maig de 2020.
Vist l'informe emès per l'assistent social de l'Ajuntament, exp. 2018/00190 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'agost, un ajut de tres-cents seixanta-cinc euros (365,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1649/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 de maig de 2020.
Vist l'informe emès per l'assistent social de l'Ajuntament, exp. 2013/00240 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'octubre, un ajut de dos-cents euros (200,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


	Expedient 1650/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 de maig de 2020.
Vist l'informe emès per l'assistent social de l'Ajuntament, exp. 2020/00149 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 10 de juliol, i per unanimitat dels assistents, acorda atorgar, per pagar el lloguer d'un habitatge corresponent al mes d'agost, un ajut de dos-cents setanta euros (270,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 1654/2020. Revisió facturació aigua 2n trimestre de 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un immoble corresponent al 2n trimestre de 2020, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda refer la factura de subministrament d’aigua corresponent al 2n trimestre de 2020 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 1655/2020. Revisió facturació aigua 2n trimestre de 2020 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge corresponent al 2n trimestre de 2020, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda refer la factura de subministrament d’aigua corresponent al 2n trimestre de 2020 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 1657/2020. Revisió facturació aigua 2n trimestre de 2020 (núm. contracte 60860)

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un immoble corresponent al 2n trimestre de 2020, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda refer la factura de subministrament d’aigua corresponent al 2n trimestre de 2020 tenint en consideració la fuita d’aigua. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar els preus de fuita.


	Expedient 1659/2020. Revisió facturació aigua 2n trimestre de 2020 

	Desfavorable
	Tipus de votació: unanimitat

	Vista la sol·licitud de revisió de la facturació d’aigua d’un immoble corresponent al 2n trimestre de 2020, ja que té un consum molt elevat i que se li detalli el consum diari efectuat;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva demanda ja que el consum ha existit i el comptador funciona correctament. Per això convé verificar que les instal·lacions interiors siguin correctes i no hi hagi pèrdues d’aigua. Pel que fa a la petició de detall del consum diari efectuat, comunicar-li que degut al tipus de comptador instal·lat no està registrat el consum diari.


	Expedient 1619/2020. Canvis de nom gratuïts rebuts subministrament aigua

	Favorable
	Tipus de votació: unanimitat

	Vista la sol·licitud de canvis de nom en diversos rebuts de subministrament d'aigua potable d'ús domèstic;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir els canvis de nom sol·licitats sense cost econòmic. Per fer efectius els canvis de nom cal adreçar-se a l’Oficina d’Atenció Ciutadana per tal de signar els nous contractes.


	Expedient 1656/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom en un rebut de subministrament d'aigua potable d'ús domèstic;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


	Expedient 2049/2019. Exempció pagament taxa recollida escombraries 

	Favorable
	Tipus de votació: unanimitat

	Vista la sol·licitud d’exempció del pagament de la taxa de recollida d’escombraries, corresponent al 2n trimestre de 2020, d’un immoble, ja que es considera una ciutadana en risc d’exclusió social greu;
Vist l'acord de la Junta de Govern Local, de 27 de gener de 2020;
Vist l'informe emès per l'assistent social de l'Ajuntament i a proposta de l'alcalde i del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir l'exempció sol·licitada pel 2n trimestre de 2020.


	Expedient 1625/2020. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2018/00025 FS2020, i a proposta del regidor delegat de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda condonar la factura d'aigua d'un habitatge corresponent al 1r trimestre de 2020, per un import de cinquanta-sis euros amb catorze cèntims (56,14 €), a nom del titular anterior, a la família mencionada en l'informe emès per l'assistent social de l'Ajuntament.


CEMENTIRI
	Expedient 1639/2020. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de canvi de nom de la concessió del dret funerari d’un nínxol número del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent.


CONTRACTACIÓ
	Expedient 1810/2018. Contracte menor de servei – 1a pròrroga contracte "Àpats a domicili"

	Favorable
	Tipus de votació: unanimitat

	Vist l'informe del responsable del contracte emès a data 8 d’octubre de 2020, en què fa saber que el contracte administratiu del servei d'“Àpats a domicili”, signat el 2 de gener de 2020, entre l'adjudicatari Cuinem per tu, SL, i l'Ajuntament de Solsona finalitza a data 31 de desembre de 2020; no obstant això, en la clàusula quarta del contracte s'estableix que el termini d'execució serà d'1 any, a comptar a partir de 1 de gener de 2020 i què l'Ajuntament podrà aprovar 3 pròrrogues d'1 any, de manera que la durada màxima del contracte, incloses les pròrrogues, no podrà ser superior a 4 anys;
Vist que en l'informe es justifica la necessitat i idoneïtat de la continuïtat en la prestació del servei objecte del contracte, ja que l'adjudicatari ha executat l'objecte del contracte de manera satisfactòria, i que aquest Ajuntament està interessat en que segueixi prestant l'esmentat servei de la mateix manera;
Examinada la documentació que l'acompanya, i de conformitat amb allò que s'ha fixat en la Disposició addicional segona de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Aprovar la pròrroga del contracte de servei “Àpats a domicili”, amb l’empresa Cuinem per tu, SL, per un termini d'1 any, des de l'1 de gener fins al 31 de desembre de 2021, de conformitat amb allò que s'ha fixat en el Plec de clàusules administratives que regeix el contracte.
Segon. Aprovar i disposar la despesa corresponent de conformitat amb allò que s'ha fixat en l'informe d'intervenció de data 1 d’octubre de 2020.
Tercer. Comunicar el present acord a intervenció i a tresoreria a l'efecte de practicar les anotacions comptables que procedeixin.
Quart. Notificar al contractista l'aprovació de la pròrroga, amb indicació dels recursos pertinents.


	Expedient 206/2020. Contracte obert per obra – Substitució de gespa artificial al camp de futbol municipal de Solsona

	Favorable
	Tipus de votació: unanimitat

	Vist que en la Junta de Govern Local de data 28 de setembre de 2020 es va aprovar acceptar la proposta de la mesa de contractació de data 23 de setembre de 2020 per a l’adjudicació del contracte d’obres “Substitució de la gespa artificial al camp de futbol municipal de Solsona", que proposa l’adjudicació del contracte a l’empresa que ha obtingut la millor puntuació, Fieldturf Poligras, SA, amb CIF núm. A58653676, d’acord amb les condicions que figuren en la seva oferta i les que es detallen en el plec de clàusules administratives particulars i de prescripcions tècniques, una vegada l’empresa presenti la documentació que se li requereix;
Vist que es va acordar requerir al licitador Fieldturf Poligras, SA, d’acord amb l’article 150.2 de la LCSP, perquè dins del termini de deu dies hàbils, a comptar des del següent a aquell en què hagués rebut el requeriment, presentés:
· la documentació justificativa del compliment dels requisits previs a què fa referència l'article 140.1 de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
· així com de disposar efectivament dels mitjans que s'hagués compromès a dedicar o adscriure a l'execució del contracte conforme a l'article 76.2,
· i d'haver constituït la garantia definitiva per la quantia de 8.842,90 € (5% del preu final ofert, exclòs d’IVA);
Vist que el requeriment es va notificar a data 8 d’octubre de 2020 (núm. de registre 2020-S-RE-1672) i que el licitador Fieldturf Poligras, SA, va accedir i acceptar la notificació a data 8 d’octubre de 2020;
Vist que a data 9 d’octubre de 2020 amb (núm. de registre 2020-E-RE-891) el licitador Fieldturf Poligras, SA, va presentar la documentació requerida i la garantia definitiva (certificat d’assegurança de caució núm.: 4.239.131 de data 8 d’octubre de 2020 per l’import de 8.842,90 €);
Examinada la documentació que l'acompanya i de conformitat amb allò que s'ha fixat en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les factuats que té delegades per Decret d’Alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte d’obra “Substitució de la gespa artificial del camp de futbol municipal de Solsona” a l’adjudicatari Fieldturf Poligras, SA, amb CIF núm. A58653676, per l’import de 176.858,00 € (sense IVA), més 37.140,18 € (21% d’IVA), el què fa un import total de 213.998,18 €; i amb la resta de les condicions que figuren en la seva oferta i les que es detallen en els plecs de clàusules administratives particulars i de prescripcions tècniques.
Segon. Notificar als licitadors que van presentar proposició aquest acord.
Tercer. Notificar-ho a l’adjudicatari i citar-lo per a la signatura del corresponent contracte.


	Expedient 1503/2020. Contracte menor de subministrament – Substitució de papereres al nucli antic i dotació de papereres per a la recollida selectiva

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor de participació a data 13 d’octubre de 2020, en la que es motiva la necessitat i idoneïtat d'efectuar un contracte menor de subministrament per adjudicar el contracte «Substitució de papereres al nucli antic i dotació de papereres per a la recollida selectiva», amb codi CPV 34928480-6 “Contenedores y cubos de residuos y basura”;
Vist que en l’esmentat informe s’indica que és necessari per a l'Ajuntament de Solsona dur a terme la contractació de la compra de 80 papereres model Titan, de Novatilu, SL, amb porta i cendrer, afegint la recollida selectiva en aquells emplaçament que ho permeten. La proposta sorgeix del procés de participació ciutadana que va decidir destinar part del fons disponible a aquesta millora. Els motius pels quals s’ha escollit el model Titan, de la marca Novatilu, són la seva gran capacitat, de 95 litres, la seva forma ovalada que permet posar-la en espais de poca amplada, com en el cas del nucli antic de Solsona. El fet que disposa de tapa, que evita que la gent hi dipositi una bossa d’escombraries i alhora la protegeix del vent i de la pluja, també ha estat un factor tingut en compte. També es vol implantar la recollida selectiva en petit format i s’ha escollit aquest model, de la marca Novatilu, després d’un procés participatiu, prenent com a base la necessitat d’homogeneïtzar el model de paperera en una part important del municipi, com és el nucli antic, els equipaments municipals i els parcs;
Vist el pressupost presentat per Novatilu, SL, amb núm. 80239/2, per import de 14.797,50 € (IVA exclòs);
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda:
Primer. Adjudicar el contracte menor de subministrament «Substitució de papereres al nucli antic i dotació de papereres per a la recollida selectiva» al contractista Novatilu, SL, amb CIF núm. B98197916, per un import de 14.797,50 € (sense IVA), més el 21% d'IVA, el que fa un import total de 17.904,98 € (IVA inclòs).
Segon. Autoritzar i disposar per un import de la despesa que per aquest Ajuntament representa la present contractació, amb càrrec a l'aplicació pressupostària 9240 61900 per a l’exercici 2020.
Tercer. Designar com a responsable el tècnic de l’àrea de Medi ambient de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 1534/2020. Contracte menor de servei – Manteniment dels telèfons de les dependències municipals

	Favorable
	Tipus de votació: unanimitat

	Atès que a finals del mes d’octubre de 2020 finalitza el contracte de lloguer dels aparells de telefonia de les instal·lacions municipals i llur manteniment i és necessària la seva renovació;
Vist que, mitjançant informe de necessitat del regidor d’administració de data 7 d’octubre de 2020, es va acreditar la necessitat d'aquest Ajuntament de contractar l’esmentat servei;
Atès que l’empresa AN Connect, 05 SL, té instal·lat els aparells que es descriuen a l’annex 1 del contracte;
Atès que per l’Ajuntament de Solsona és impossible fixar el preu cert o pel pressupost pel manteniment dels equips atès que únicament pot fer-ne el manteniment la pròpia empresa que els té instal·lats (article 30.1LCSP);
Atès que segons pressupost presentat per AN Connect, 05 SL, el preu del contracte ascendiria a la quantitat mensual de 929,30 €, sense IVA, 195,15 € d’IVA i 1.124,45 € amb IVA inclòs, que representa l'import anual de 13.493,44 €;
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Adjudicar el contracte menor de serveis “Manteniment dels telèfons de les dependències municipals” al contractista AN Connect, 05 SL, amb CIF núm. B63925507, per l'import de 11.151,60 € (sense IVA), més 2.341,84 d’IVA, el que fa un total de 13.493,44 € (IVA inclòs).
Segon. L'objecte del present contracte és dur a terme el manteniment de la telefonia  de l’Ajuntament de Solsona.
El codi CPV és el següent: 50334140-8.
Tercer. Aprovar la despesa corresponent a la prestació de l’esmentat servei, amb càrrec a l'aplicació 9200-220-00 del vigent pressupost.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 1622/2020. Contracte menor de servei – Muntatge i desmuntatge dels llums ornamentals de Nadal 2020

	Favorable
	Tipus de votació: unanimitat

	Vist l'informe justificatiu de la necessitat del contracte emès per l’alcalde a data 15 d’octubre de 2020, en la que es motiva la necessitat i idoneïtat d'efectuar un contracte menor de serveis per adjudicar l'actuació: “Muntatge i desmuntatge dels llums ornamentals de Nadal 2020”;
Vist que la motivació que justifica la necessitat de contracte és la següent: «l’Ajuntament de Solsona valora la conveniència de decorar els carrers i places de la ciutat per les festes de Nadal, tant per donar una ambientació nadalenca com per donar suport a la campanya de Nadal dels comerços. No obstant això, l’Ajuntament no disposa del personal especialitzat ni de la totalitat del material necessari per procedir al muntatge i desmuntatge, amb el codi CPV 50232110-4 i, per tant, es considera necessari efectuar aquesta contractació, atès l’interès públic i la manca de mitjans.”
Vist que a la Junta de Govern Local del dia 5 d’octubre de 2020 es va aprovar l'expedient de contractació, mitjançant procediment obert del servei «Manteniment funcional i preventiu de l’enllumenat públic», així com els corresponents plecs de clàusules administratives particulars i de prescripcions tècniques que regiran el contracte, convocant-se’n la licitació;
Vist que el servei que es licita inclou el muntatge i desmuntatge de l’enllumenat ornamental de Nadal. Atès que l’esmentat expedient de contractació no estarà resolt abans del dia 15 de desembre de 2020 i que els llums ornamentals de Nadal han d’estar instal·lats, com a molt tard, el dia 5 de desembre, d’acord amb els convenis que al seu dia es van signar amb els titulars dels establiments comercials que van fer donació dels llums ornamentals a favor de l’Ajuntament a canvi que aquest ens tingués cura del muntatge i desmuntatge;
Vist que l’any 2019 el muntatge i el desmuntatge de l’enllumenat ornamental de Nadal van ser realitzats per l’empresa Trinxet Joanet 2004, SL (amb CIF núm. B25561275). I que Trinxet Joanet 2004, SL, ja disposa de bona part dels elements accessoris necessaris per al muntatge i desmuntatge. Es considera convenient i es proposa adjudicar aquests treballs a Trinxet Joanet 2004, SL, amb CIF núm. B25561275. El preu del contracte ascendiria a la quantitat de 13.440,69 € i 2.822,54 € d’IVA, el que fa un total de 16.263,23 €;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda:
Primer. Adjudicar el contracte menor de serveis «Muntatge i desmuntatge dels llums ornamentals de Nadal 2020» al contractista Trinxet Joanet 2004, SL, amb CIF núm. B25561275, per 13.440,69 € i 2.822,54 € d’IVA, el que fa un total de 16.263,23 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 4300 2100 per a l’exercici 2020.
Tercer. Designar com a responsable Valentí Pujals, responsable d'enllumenat públic dels Serveis Tècnics Municipals.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


	Expedient 1606/2020. Contracte menor d'obra – Reparació de vorera i ferm de calçada degut als treballs de reparació i millora de la xarxa d'aigua a la Pujada del Castellvell i al carrer de Puig i Cadafalch

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat d’urbanisme, obres i serveis públics en el què es motiva la necessitat i idoneïtat d'efectuar un contracte menor d'obres per adjudicar l'actuació «Reparació de vorera i ferm de calçada degut als treballs de reparació i millora de la xarxa d'aigua a la Pujada del Castellvell i al carrer de Puig i Cadafalch», amb codi CPV 45432112-2 i 45432111-5;
Vist que es justifica la necessitat d'efectuar aquesta contractació, atès l'interès públic i la manca de mitjans personals i materials;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquests han presentat en temps i forma els pressupostos següents:
· Constructora de Solsona, SCCL, registre d’entrada 2020-E-RC-2074, de 6 d'octubre
· Construccions Joan Colell Boix, SL, registre d’entrada 2020-E-RC-2075, de 6 d'octubre
· Miquel Clotet Vilaseca, registre d’entrada 2020-E-RE-862, de 2 d'octubre;
Vist l’informe-proposta d’adjudicació de l'obra emès per l’enginyer municipal, a data 9 d’octubre de 2020, en què esmenta «Una vegada vistes les ofertes, les qualitats i característiques dels elements pressupostats es considera que l'oferta econòmicament més avantatjosa és la presentada per Constructora de Solsona, SCCL, per un import total de 6.302,53 € (21% d’IVA inclòs)»;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 40.000,00 € (sense IVA);
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de Contractes del sector públic, 
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda:
Primer. Adjudicar el contracte menor d'obres «Reparació de vorera i ferm de calçada degut als treballs de reparació i millora de la xarxa d'aigua a la Pujada del Castellvell i al carrer de Puig i Cadafalch»  al contractista Constructora de Solsona, SCCL, CIF F25034414, per un import de 5.208,70 € (sense IVA), més 1.093,83 € (21% d’IVA), el que fa un import total de 6.302,53 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 1530 21000 per a l’exercici 2020.
Tercer. Designar com a responsable l’enginyer de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar l'acord als licitadors que han presentat pressupost i a l'adjudicatari.


CONVENIS
	Expedient 1154/2020. Conveni de col·laboració amb els ajuntaments de Riner i d'Odèn per autoritzar la instal·lació d'una antena de wimax en una de les torres situada a la finca La Creu, del terme municipal d'Olius

	Favorable
	Tipus de votació: unanimitat

	Es dona compte del conveni de col·laboració amb els ajuntaments de Riner i d'Odèn per autoritzar la instal·lació d'una antena de wimax en una de les torres situada a la finca La Creu, del terme municipal d'Olius, i que es transcriu tot seguit:
"Conveni de col·laboració entre l'Ajuntament de Solsona i els ajuntaments de Riner i d'Odèn
Solsona, ___ de/d’ _________________ de 2020
Reunits
D’una banda, David Rodríguez i González, alcalde de l'Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona i amb NIF núm. P2525700G.
D’una altra, Joan Solà i Bosch, alcalde de l’Ajuntament de Riner, actuant en el seu nom i representació, amb domicili a la Casa de la Vila - El Miracle (Riner) i amb NIF núm. P2522800H.
I, de l’altra, Pere Vilaginés i Muntada, alcalde de l’Ajuntament d'Odèn, actuant en el seu nom i representació, amb domicili a la carretera de Coll de Jou-Pont d'Espia, km 18,800 - Cambrils (Odèn) i amb NIF núm. P2518600H.
Exposen
I. Que l’Ajuntament de Solsona (en endavant l’Ajuntament) disposa de la titularitat i lliure disposició d’una finca situada en el paratge denominat La Creu, del terme municipal d’Olius, en virtut dels documents privats signats amb la propietat en dates 25 de març de 1982 i 8 de juny de 1994.
II. Que la superfície d’aquesta finca és de 160 m2, 93 dels quals estan cedits al Centre de Telecomunicacions de la Generalitat de Catalunya en virtut del conveni signat en data 19 de maig de 1992.
III. Que a la part de la finca no cedida al Centre de Telecomunicacions, i lliure de qualsevol càrrega, l’Ajuntament hi disposa d’una caseta d’allotjaments d’equips i de dues torres metàl·liques per a suport d’antenes de 18 metres d’alçada cadascuna.
IV. Que els ajuntaments de Riner i d’Odèn tenen necessitat de millorar l’accés a les noves tecnologies als termes municipals respectius, per la qual cosa els cal fer un desplegament de xarxa wimax. A aquest efecte és necessari disposar d’una connexió a internet d’alta capacitat.
V. Que per a dur a terme l’actuació descrita al punt anterior, l’empresa contractada pels Ajuntament de Riner i d’Odèn ha d’instal·lar una antena de wimax en una de les torres descrites al punt III i disposar d’un espai a l’interior de la caseta per a la instal·lació dels seus equips.
VI. Que l’Ajuntament de Solsona és conscient de la importància que els veïns dels municipis de Riner i d’Odèn disposin d’un bon accés a les noves tecnologies, motiu pel qual està disposat a col·laborar amb ells mitjançant l’autorització per a la instal·lació dels seus equips a la finca la Creu.
Per tot això, les parts
Acorden
1. L’Ajuntament de Solsona autoritza els ajuntaments de Riner i d’Odèn a instal·lar una antena de wimax en una de les dues torres detallades al punt III, així com a utilitzar una part de la caseta de propietat municipal per a la instal·lació de l’equip corresponent.
2. El conveni tindrà una vigència de tres anys des del dia de la seva signatura. Transcorregut aquest termini, es podrà prorrogar per acord exprés de les parts.
I, perquè així consti, les parts signen el present conveni per triplicat i a un sol efecte en la data i lloc indicats a l’encapçalament."
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


GOVERNACIÓ
	Expedient 793/2020. Diligències núm. 182789/2020, de 21 de febrer. Presumpte delicte contra la seguretat del trànsit

	Favorable
	Tipus de votació: unanimitat

	Vistes les Diligències núm. 182789/2020, de 21 de febrer, per presumpte delicte contra la seguretat del trànsit, per conducció d’un vehicle de motor sense haver obtingut mai permís o llicència de conducció amb resultat d’accident de trànsit amb dues persones atropellades i una presumpta omissió del deure de socors (atestat de la Policia Local 003/2020);
Vist el pressupost presentat per Obrecesa, SL, amb NIF núm. B25492141, per reparar un tram de la tanca situada a la Pujada del Seminari, lloc on es varen produir els fets descrits, i que ascendeix a dos mil tres-cents onze euros amb vint-i-cinc cèntims, IVA no inclòs (2.311,25 €);
Vist que la Junta de Govern Local, en la sessió duta a terme el dia 1 de juny de 2020, acordà:
1. Contractar la reparació d’un tram de la tanca situada a la Pujada del Seminari a l’empresa Obrecesa, SL, per un import de dos mil tres-cents onze euros amb vint-i-cinc cèntims, IVA no inclòs (2.311,25 €).
2. Trametre la documentació al Jutjat de Primera Instància i Instrucció de Solsona per tal que s'adjunti a l'expedient que es tramita en relació a l’atestat de la Policia Local núm. 003/2020.
Vist que Obrecesa, SL, ja ha dut a terme les obres que se li van encarregar, i que segons factura núm. 1771, de 31 d'agost de 2020, ascendeixen a l'import de 2.796,61 €, IVA inclòs,
La Junta de Govern Local en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda trametre la documentació al Jutjat de Primera Instància i Instrucció de Solsona per tal que s'adjunti a l'expedient que es tramita en relació a l’atestat de la Policia Local núm. 003/2020.


	Expedient 1620/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 1640/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


HISENDA
	Expedient 1488/2020. Associació Amisol – ajut lloguer instal·lacions edifici del Seminari / quota soci

	Favorable
	Tipus de votació: unanimitat

	Vista la sol·licitud presentada i subscrita per Carla Vendrell i Garrabou, gerent de l'Associació Amisol, amb NIF núm. G25021338, en què demana un ajut per pagar una part del lloguer anual del nou espai que disposa l'Associació des del dia 21 de juny de 2020, situat a l'edifici del Seminari, i que l'Ajuntament pugui continuar sent  soci protector d'Amisol amb una quota de 1.000,00 €/anuals;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir un ajut de sis mil euros (6.000,00 €) per pagar part del lloguer anual del nou espai que disposa l'Associació Amisol a l'edifici del Seminari i la quota anual de mil euros (1.000,00 €) com a soci protector de l'Associació.


	Expedient 1645/2020. Diversport Sport Management Sociedad Limitada – compensació econòmica per haver participat en la licitació del procés de selecció "Servei de socorrisme piscines municipals"

	Desfavorable
	Tipus de votació: unanimitat

	Vista la sol·licitud de Diversport Sport Management Sociedad Limitada, amb NIF núm. B17711474, en què demana una compensació de cent setanta-cinc euros (175,00 €) per haver participat en la licitació del procés de selecció "Servei de socorrisme piscines municipals", de conformitat amb el que estableix l'article 152 de la Llei 9/2017, de 8 de novembre, de contractes del sector públic, en què cal compensar als qui hagin participat en una licitació per les despeses que se'ls hagin ocasionat amb motiu de la presentació de l'oferta;
Vist que per acord de la Junta de Govern Local del dia 30 de març de 2020 es desistí del procediment de tramitació del contracte de servei de socorrisme per les piscines municipals, a causa de la situació d’estat d’alarma decretat a través del Reial decret 476/2020, de 27 de març i pel Reial decret 463/2020, de 14 de març, per la situació de crisi sanitària ocasionada pel COVID-19;
Atès que la disposició addicional tercera del Reial decret 463/2020, de 14 de març, va interrompre els terminis per la tramitació del procediment de contractació de les entitats del sector públic;
Atès que l’Ajuntament de Solsona havia de disposar del servei de socorrisme el dia d’obertura de les piscines municipals, 24 de juny de 2020, i era impossible dur a terme la tramitació de l'expedient de contractació del servei, per procediment obert, abans d’aquesta data;
Atès que la suspensió acordada va ser per causes justificades;
Atès que hi havia la possibilitat de prorrogar el contracte vigent;
A proposta dels regidors delegats d'Hisenda i d'Esports,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda desestimar la petició de la sol·licitant atès que el desestiment de la tramitació de l'expedient va ser per causes justificades i no queda acreditada la despesa reclamada.


MEDI AMBIENT
	Expedient 1634/2020. Tractament processionària del pi

	Favorable
	Tipus de votació: unanimitat

	Ramon Montaner, regidor delegat de Medi ambient, dona compte de l'escrit tramès pel Departament d'Agricultura, Ramaderia, Pesca i Alimentació on s'informa del tractament de la processionària del pi que es farà el dia 14 d'octubre, amb helicòpter, al sector de Sant Bartomeu.


PERSONAL
	Expedient 1577/2020. Permís per formació

	Favorable
	Tipus de votació: unanimitat

	Vista la sol·licitud d’una treballadora municipal de permís per formació: "Curs sobre llicències urbanístiques i altres títols habilitants en matèria d'urbanisme i activitats", organitzat per l'Escola d'Administració Pública de Catalunya, que s'impartirà a Barcelona els dies 4, 11, 18 i 25 de novembre de 2020 en modalitat presencial;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat d'Hisenda i Administració,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i abonar les despeses pels desplaçaments tal i com estableix l'article 28.2 del pacte-conveni de l'Ajuntament de Solsona. Una vegada finalitzada la formació caldrà fer arribar el certificat corresponent.


	Expedient 1631/2020. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal permís per formació per a tot el col·lectiu de la Policia Local per fer el curs "Resolució de conflictes", impartit pel consultor Santi López Villa, que s'impartirà a Solsona els dies 20, 22, 27 i 29 d'octubre, de les 9.45 a les 12.45 hores, en la modalitat presencial i organitzant al personal en dos grups (grup 1, dies 20 i 22 i grup 2, dies 27 i 29);
Vist el que estableix el pacte-conveni de l'Ajuntament de Solsona a l'article 10;
A proposta de l'alcalde, 
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació de tot el personal que faci la formació i informar que caldrà complir les mesures corresponents de distància, mascareta i rentat de mans per prevenir el contagi i la propagació i contenció del brot epidèmic de la pandèmia COVID-19.Una vegada finalitzada la formació caldrà fer arribar el certificat corresponent.


	Expedient 607/2020. Horari laboral

	Favorable
	Tipus de votació: unanimitat

	Vista la sol·licitud presentada per un treballador municipal per continuar amb l'horari de 7.30 a 14.30 hores, horari implantant com a mesura al Pla de Contingència de l'Ajuntament de Solsona aprovat pel Comitè de Seguretat i Salut i els representants de l'Ajuntament de Solsona el dia 19 de juny de 2020;
A proposta del regidor delegat d'Hisenda i Administració;
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i concedir aquest horari fins el 31 de desembre de 2020.


SALUT
	Expedient 1613/2020. Dia Internacional per la visibilització i conscienciació de la mort perinatal, gestacional i neonatal, dia 15 d'octubre

	Favorable
	Tipus de votació: unanimitat

	Vista la sol·licitud presentada i subscrita per Núria Otero i Serra, representant del Servei de Dol de Ponent, en què, amb motiu de la celebració, el dia 15 d'octubre, del Dia Internacional per la visibilització i conscienciació de la mort perinatal, gestacional i neonatal, demana l'adhesió de l'Ajuntament de Solsona a la campanya il·luminant un o varis edificis emblemàtics de la ciutat;
A proposta de la regidora delegada de Salut,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda adherir-se a la campanya del Dia Internacional per la visibilització i conscienciació de la mort perinatal, gestacional i neonatal il·luminant la façana de la Casa Consistorial de color lila.


URBANISME
	Expedient 1520/2020. Llicència urbanística – règim autoliquidació

	Favorable
	Tipus de votació: unanimitat

	El regidor delegat d’Urbanisme, Ramon Xandri i Solé, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.



	Expedient 181/2020. Llicència urbanística – estesa de línia subterrània de mitja tensió des de suport existent, en sòl no urbanitzable, fins al nou CM110280 amb la finalitat de dotar d’una nova entrada de subministrament al municipi

	Favorable
	Tipus de votació: unanimitat

	Vista la sol·licitud presentada i subscrita per E-Distribución Redes Digitales, SLU, amb NIF núm. B82846817, en què demana llicència d'obres en sòl no urbanitzable per l’estesa de línia subterrània de mitja tensió des del suport existent (UTM: x=376224; y=4649804) fins al nou CM110280 amb la finalitat de dotar d’una nova entrada de subministrament al municipi (ref. cadastral 25257A004000400000AD) (exp. Mn2020/79);
Vist l'informe emès pels Serveis Tècnics Municipals i a proposta de l’alcalde i del  regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En relació a l’informe emès pel Departament d’Agricultura, Ramaderia, Pesca i Alimentació:
· Al compliment de la normativa de distàncies de seguretat marcades pel RLAT dels conductors al terreny, de la distància entre conductors, de les distàncies dels conductors i els seus accessoris en tensió a parts metàl·liques.
· Quan la línia elèctrica discorri sota camps de conreu, aquesta haurà d’anar a una profunditat mínima respecte la cota inicial del terreny de 90 cm per evitar entorpir amb les tasques habituals dels conreus agrícoles (llaurat i anivellacions).
· Quan la línia elèctrica discorri sota camins rurals, aquesta haurà d’anar a una profunditat mínima respecte la cota inicial del terreny de 80 cm.
· La capa de terra vegetal provinent de l’excavació de la rasa s’haurà de mantenir en bones condicions, apilada, a una alçada inferior a 2 m, per tal d’evitar la pèrdua de les seves condicions agronòmiques. Així mateix, aquesta capa de terra vegetal provinent de l’excavació es restituirà sobre els terrenys de conreu agrícoles per on discorri la línia elèctrica.
· S’evitarà en tot moment solucions que donin lloc a nous desmunts o terraplens. En cas contrari, el pendent serà el més suau possible amb la vegetació existent.
· Els camins rurals/vies pecuàries i, en general, tota via de comunicació hauran de ser transitables en tot moment. En cas contrari, s’habilitaran accessos alternatius per mantenir la mobilitat.
· La zona d’emmagatzematge dels materials pel muntatge de les instal·lacions inherents a la infraestructura elèctrica haurà d’estar ben delimitada i, en cas que sigui possible, fora dels camps de conreu. Un cop finalitzada la instal·lació de la línia elèctrica, aquesta zona utilitzada pel muntatge s’haurà de restituir en les mateixes condicions al seu estat anterior.
· En relació a l’informe emès pels Serveis Territorials del Departament de Territori i Sostenibilitat a la Catalunya Central:
· Les instal·lacions auxiliars d’obra, les zones d’aplec de restes vegetals i zones d’aplec de terres vegetals i de terres procedents de l’excavació se situaran sobre terrenys sense vegetació, o en zones prèviament condicionades a tal efecte.
· En les excavacions de rases de trams de línies elèctriques soterrades, es procurarà separar la terra vegetal (decapatge superficial) i conservar-la per a la restauració de l’entorn immediat afectat; pel que a les terres procedents de l’excavació a més fondària, en cas de no poder-se emprar en alguna altra obra propera deficitària, no es podran estendre sobre terrenys forestals i s’hauran de traslladar a una instal·lació degudament autoritzada per a la gestió de terres o runam.
· Caldrà evitar qualsevol vessament de formigó; en cas que se’n produeixin, es tractarà com a residu de construcció i demolició i es gestionarà segons la normativa vigent. La neteja de les canaletes es farà sempre fora de l’obra o en un lloc degudament impermeabilitat per facilitar el seu trasllat i gestió posterior.
· Tots els residus que es generin durant les obres s’hauran de gestionar en instal·lacions autoritzades per l’Agència de Residus de Catalunya, d’acord amb la normativa vigent en matèria de residus, especialment el Decret legislatiu 1/2009, de 21 de juliol, pel qual s’aprova el Text refós de la Llei reguladora de residus, i el Decret 89/2010, de 29 de juny, pel qual s’aprova el Programa de gestió de residus de la construcció de Catalunya (PROGROC), es regula la producció i gestió dels residus de la construcció i demolició, i el cànon sobre la deposició controlada dels residus de la construcció.
· En relació amb els impactes acústics, caldrà que les obres s’executin d’acord amb la Llei 16/2002, de 28 de juny, de protecció contra la contaminació acústica i el seu Reglament de desplegament, el Decret 176/2009, de 10 de novembre, on s’estableix els nivells d’immissió a l’ambient exterior produïts per les activitats diürnes i el veïnat.
· En matèria de prevenció d’incendis forestals es tindran en compte les mesures preventives contemplades en la legislació sectorial vigent, en particular pel Decret 64/1995, de 7 de març, pel qual s’estableixen mesures de prevenció d’incendis forestals.
· En relació a l’informe emès per l’Institut Cartogràfic i Geològic de Catalunya (ICGC):
· Prendre les mesures adequades durant i posteriorment a l'execució d'excavacions o talussos per evitar el desenvolupament d'inestabilitats.
· Evitar les fonamentacions sobre terraplens o rebliments antròpics preexistents. Usualment, no solen ser aptes per a fonamentar estructures, i es poden generar assentaments diferencials importants en ser sotmesos a carregues.
· En cas d'efectuar-se excavacions o moviments de terra, si aparegués qualsevol resta paleontològica caldrà atenir-se al que disposa la Llei 9/1993, de 30 de setembre, del patrimoni cultural català i el Decret 78/2002 de 5 de març, del Reglament de protecció del patrimoni arqueològic i paleontològic.
· En relació a l’autorització del Servei de Vies i Obres de la Diputació de Lleida:
· Cal complimentar amb les indicacions derivades de l’autorització i en particular les prescripcions següents: 
a) La rasa paral·lela a la carretera es realitzarà a una distància d’entre 21,1 i 23,3 metres de l’aresta exterior de la calçada d’acord amb la documentació presentada per l’interessat.
b) Es col·locarà cinta d’avís de línia elèctrica.
c) El terreny natural es restablirà al seu estat original.
d) Es mantindrà en tot moment la calçada i vorals nets de materials de l’obra.
· Respecte a l’execució i senyalització de les obres:
a) No s’afectarà la carretera ni els usuaris d’aquesta durant les obres.
b) Es comunicarà la data d’inici de les obres a l’encarregat de zona, Celestí Colell (Tel. 649.954.852).
· I en relació a l’informe dels Serveis Tècnics municipals, abans d’iniciar les obres caldrà aportar:
· Assumeix visat de la direcció facultativa
· Document d’acceptació signat per un gestor de residus autoritzat per garantir el correcte destí dels residus separats per tipologia on hi constarà el codi del gestor, el domicili de l’obra i l’import rebut en concepte de dipòsit per a la posterior gestió, en compliment del què disposa el RD 210/2018, de 6 d’abril a la disposició final primera.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 183/2020. Llicència urbanística – instal·lació d'un nou punt de connexió entre xarxes amb la construcció d’un Centre d’Interconnexió i Mesura i l’estesa de les línies elèctriques de mitja tensió aèries

	Favorable
	Tipus de votació: unanimitat

	Vista la sol·licitud presentada i subscrita per Cardener Distribució Elèctrica, SLU, amb CIF núm. B25814724, en què demana llicència d’obres en sòl no urbanitzable per a la instal·lació d’un nou punt de connexió (CIM) entre les xarxes de 25kV de Edistribución Redes Digitales, SLU i Cardener Distribució Elèctrica, SLU i de les línies elèctriques de mitja tensió que sortiran d’aquest nou centre fins a connectar en diferents punts de la xarxa actual de Cardener Distribució Elèctrica, al polígon 4, parcel·les 40 i 42, (ref. cadastral 25257A004000400000AD i 25257A004000420000AI) (exp. Mn2020/80);
Vist l'informe emès pels Serveis Tècnics Municipals i a proposta de l’alcalde i del  regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En relació a l’informe emès pel Departament d’Agricultura, Ramaderia, Pesca i Alimentació:
· Al compliment de la normativa de distàncies de seguretat marcades pel RLAT dels conductors al terreny, de la distància entre conductors, de les distàncies dels conductors i els seus accessoris en tensió a parts metàl·liques.
· Ajustar la ubicació dels suports el més a prop possible als marges de les finques possibilitant d’aquesta manera la mínima afectació als conreus.
· Quan la línia elèctrica discorri sota camps de conreu, aquesta haurà d’anar a una profunditat mínima respecte la cota inicial del terreny de 90 cm per evitar entorpir amb les tasques habituals dels conreus agrícoles (llaurat i anivellacions).
· Quan la línia elèctrica discorri sota camins rurals, aquesta haurà d’anar a una profunditat mínima respecte la cota inicial del terreny de 80 cm.
· La capa de terra vegetal provinent de l’excavació de la rasa s’haurà de mantenir en bones condicions, apilada, a una alçada inferior a 2 m, per tal d’evitar la pèrdua de les seves condicions agronòmiques. Així mateix, aquesta capa de terra vegetal provinent de l’excavació es restituirà sobre els terrenys de conreu agrícoles per on discorri la línia elèctrica.
· S’evitarà en tot moment solucions que donin lloc a nous desmunts o terraplens. En cas contrari, el pendent serà el més suau possible amb la vegetació existent.
· Els camins rurals/vies pecuàries i, en general, tota via de comunicació hauran de ser transitables en tot moment. En cas contrari, s’habilitaran accessos alternatius per mantenir la mobilitat.
· La zona d’emmagatzematge dels materials pel muntatge de les instal·lacions inherents a la infraestructura elèctrica haurà d’estar ben delimitada i, en cas que sigui possible, fora dels camps de conreu. Un cop finalitzada la instal·lació de la línia elèctrica, aquesta zona utilitzada pel muntatge s’haurà de restituir en les mateixes condicions al seu estat anterior.
· En relació a l’informe emès pels Serveis Territorials del Departament de Territori i Sostenibilitat a la Catalunya Central:
· Cal que les actuacions previstes respectin al màxim la cobertura vegetal forestal existent, tant pel que fa a l’accés a les zones de treball, en l’abassegament de materials, com durant l’execució de les obres. Per aquest motiu, en l’entorn dels suports S2, S3 i S4 caldrà planificar adequadament l’accés a les diferents zones de treball, de manera que que l’afectació als terrenys amb vegetació natural preexistent sigui la mínima. Es procurarà accedir a les zones de treball des dels camps de conreu propers, per evitar obrir camins en zones amb vegetació natural.
En l’entorn dels nous suports a instal·lar caldrà valorar la necessitat d’encintar, prèviament a l’inici de les obres, la vegetació que no hagi de resultar afectada.
· Les instal·lacions auxiliars d’obra, les zones d’aplec de restes vegetals i zones d’aplec de terres vegetals i de terres procedents de l’excavació, se situaran sobre terrenys sense vegetació, o en zones prèviament condicionades a tal efecte.
· En els corredors de pas dels trams de línies elèctriques aèries s’haurà de vetllar per minimitzar l’afectació a la vegetació, en especial en els trams forestals; en la zona d’influència de la línia haurà de prevaldre la poda davant de la tala. Aquests treballs es duran a terme d’acord amb el que preveu el Decret 268/1996, de 23 de juliol, pel qual s'estableixen mesures de tallada periòdica i selectiva de vegetació en la zona d'influència de les línies aèries de conducció elèctrica per a la prevenció d'incendis forestals i la seguretat de les instal·lacions.
· Pel que fa a les actuacions que impliquin la tala de peus d’espècies arbòries, caldrà atendre la normativa vigent en matèria forestal. Es recomana triturar la vegetació desbrossada per poder incorporar les restes al sòl com a adob.
· En les excavacions de rases de trams de línies elèctriques soterrades i de fonamentacions dels suports de línies elèctriques aèries, es procurarà separar la terra vegetal (decapatge superficial) i conservar-la per a la restauració de l’entorn immediat afectat; pel que a les terres procedents de l’excavació a més fondària, en cas de no poder-se emprar en alguna altra obra propera deficitària, no es podran estendre sobre terrenys forestals i s’hauran de traslladar a una instal·lació degudament autoritzada per a la gestió de terres o runam.
· Caldrà evitar qualsevol vessament de formigó en fer les fonamentacions; en cas que se’n produeixin, es tractarà com a residu de construcció i demolició i es gestionarà segons la normativa vigent. La neteja de les canaletes es farà sempre fora de l’obra o en un lloc degudament impermeabilitat per facilitar el seu trasllat i gestió posterior.
· En el desmantellament de la línia de MT existent caldrà anar molt en compte en la retirada dels suports, procurant evitar l’abocament de terres sobrants, restes de formigó o substàncies contaminants sobre els sòls. Així mateix, caldrà incloure en el pressupost del projecte les partides necessàries per a la gestió dels residus procedents del desmuntatge d’aquesta línia i preveure la realització d’una revisió final i neteja generalitzada de l’àmbit ocupat pels treballs.
· Tots els residus que es generin durant les obres s’hauran de gestionar en instal·lacions autoritzades per l’Agència de Residus de Catalunya, d’acord amb la normativa vigent en matèria de residus, especialment el Decret legislatiu 1/2009, de 21 de juliol, pel qual s’aprova el Text refós de la Llei reguladora de residus, i el Decret 89/2010, de 29 de juny, pel qual s’aprova el Programa de gestió de residus de la construcció de Catalunya (PROGROC), es regula la producció i gestió dels residus de la construcció i demolició, i el cànon sobre la deposició controlada dels residus de la construcció.
· En relació amb els impactes acústics, caldrà que les obres s’executin d’acord amb la Llei 16/2002, de 28 de juny, de protecció contra la contaminació acústica i el seu Reglament de desplegament, el Decret 176/2009, de 10 de novembre, on s’estableix els nivells d’immissió a l’ambient exterior produïts per les activitats diürnes i el veïnat.
· En matèria de prevenció d’incendis forestals es tindran en compte les mesures preventives contemplades en la legislació sectorial vigent, en particular pel Decret 64/1995, de 7 de març, pel qual s’estableixen mesures de prevenció d’incendis forestals. Entre d’altres, caldrà mantenir net de deixalles l’entorn afectat per les obres, en especial l’entorn dels nous suports i del CIM.
· En relació a l’informe emès per l’Institut Cartogràfic i Geològic de Catalunya (ICGC):
· Prendre les mesures adequades durant i posteriorment a l'execució d'excavacions o talussos per evitar el desenvolupament d'inestabilitats.
· Evitar les fonamentacions sobre terraplens o rebliments antròpics preexistents. Usualment, no solen ser aptes per a fonamentar estructures i es poden generar assentaments diferencials importants en ser sotmesos a carregues.
· En cas d'efectuar-se excavacions o moviments de terra, si aparegués qualsevol resta paleontològica caldrà atenir-se al que disposa la Llei 9/1993, de 30 de setembre, del patrimoni cultural català i el Decret 78/2002 de 5 de març, del Reglament de protecció del patrimoni arqueològic i paleontològic.
· En relació a l’acord de la Comissió Territorial d’Urbanisme de la Catalunya Central:
· Cal complimentar amb les indicacions que es derivin, si és el cas, de l’autorització sol·licitada a la Diputació de Lleida, atès que el nou CIM proposat i el seu accés es troben afectats per la zona de servitud de la carretera. 
· I en relació a l’informe dels Serveis Tècnics municipals, abans d’iniciar les obres caldrà aportar:
· Assumeix visat de la direcció facultativa.
· Document d’acceptació signat per un gestor de residus autoritzat per garantir el correcte destí dels residus separats per tipologia on hi constarà el codi del gestor, el domicili de l’obra i l’import rebut en concepte de dipòsit per a la posterior gestió, en compliment del què disposa el RD 210/2018, de 6 d’abril a la disposició final primera.
2 Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


 
	Expedient 965/2020. Llicència urbanística – construcció d'una caseta d'eines

	Favorable
	Tipus de votació: unanimitat

	Vista la sol·licitud de llicència per construir una caseta d'eines en sòl no urbanitzable (ref. cadastral 25257A003000300000AR) (exp. Mn2020/81);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que cal pintar l’arrebossat exterior del cobert amb un color terrós per tal de millorar la integració de l’edificació amb l’entorn.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1615/2020. Llicència urbanística – enrajolar el garatge d'un habitatge

	Favorable
	Tipus de votació: unanimitat

	Vista la sol·licitud de llicència per enrajolar el garatge d’un habitatge (exp. Mn2020/82);
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb la condició que caldrà sol·licitar llicència per a l’ocupació de la via pública pel que fa a la possible afectació del carrer durant les obres, si és el cas.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1267/2020. Llicència urbanística – instal·lació d'un sistema de captació d'energia solar fotovoltaica d’autoconsum en un habitatge

	Favorable
	Tipus de votació: unanimitat

	Per acord de la Junta de Govern Local del dia 31 d'agost de 2020, es concedí llicència d'obres per instal·lar un sistema de captació d'energia solar fotovoltaica d’autoconsum en un habitatge (exp Mn2020/62);
Vist que el sol·licitant ha comprovat que tota la documentació presentada per sol·licitar aquesta llicència es va fer amb una adreça diferent de l'adreça correcta;
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Modificar l'acord de la Junta de Govern Local del dia 31 d'agost de 2020,
2. Concedir la llicència sol·licitada tal com s'especifica a l'acord de la Junta de Govern Local del dia 31 d'agost de 2020.


 
	Expedient 1446/2020. Llicència urbanística – rehabilitar i adequar per a turisme rural i espai de creació 

	Desfavorable
	Tipus de votació: unanimitat

	Vista la sol·licitud de llicència per rehabilitar i adequar per a turisme rural i espai de creació;
Vist l'informe emès pels Serveis Tècnics Municipals i a proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda denegar la llicència sol·licitada, en base a les consideracions següents: 
1. La casa consta al catàleg de masies i cases rurals i inventari d’edificacions residencials en sòl no urbanitzable del POUM vigent, concretament en la fitxa 2-07 de l’inventari d’edificacions residencials en sòl no urbanitzable.
2. La inclusió al catàleg implica el coneixement de l'existència d'aquesta edificació i en aquestes condicions s’hi pot autoritzar obres de millora de les seves condicions d'habitabilitat, però en cap cas s’hi poden realitzar ampliacions, ni increments de sostre edificat, ni tampoc la reconstrucció d'edificis ruïnosos.
3. Vistes les limitacions establertes al POUM vigent per a les edificacions incloses a l’inventari d’edificacions residencials en sòl no urbanitzable i atès el fet que no es tracta d’una casa catalogada com a masia o casa rural, el canvi d’ús actual de residencial a turisme rural tampoc no es podria tramitar.
4. Cal tenir en compte també que probablement l’edificació, per proximitat a la carretera, pot estar afectada per algun tipus de servitud i/o limitació, pel que seria necessari que qualsevol llicència d’obres en aquest emplaçament disposés d’informe previ del departament de Carreteres.


	Expedient 1653/2020. Obres arranjament canonades C/ Puig i Cadafalch

	Favorable
	Tipus de votació: unanimitat

	Vista la sol·licitud d’informació de les obres d'arranjament de les canonades al carrer de Puig i Cadafalch, per part de l'Ajuntament, ja que fa gairebé tres mesos que es va alçar tota la vorera de davant de l'immoble i es va treure part de l'empedrat del terra del porxo que encara no s'ha reposicionat;
A proposta de l’alcalde i del regidor delegat d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que l'avaria va ser més greu de l'inicialment detectada i per la seva reparació s'ha tingut de tramitar un expedient de contractació, que a dia d'avui ja està finalitzat. Les obres de reparació es reprendran tan aviat com l'empresa adjudicatària pugui.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

